119. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ  Αριθ. Ε/ΦΙ/27011/2492 της 26 Νοεμ./4  Δεκ. 1976 (ΦΕΚ Β΄ 1459) Περί καθορισμού λεπτομερειών δια την χορήγησιν αδειών κυκλοφορίας φορτηγών αυτοκινήτων Δ.Χ. εις πρόσφυγας εκ Ζαΐρ (Νόμ. 383/ 76). Έχοντες υπ’ όψει τας διατάξεις της παρ. β΄ του άρθρ. 4 του Νόμ. 383/76 (ΦΕΚ 182/Α/20.7.76) «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων», αποφασίζομεν: 1.Ορίζομεν ότι δια την χορήγησιν αδειών κυκλοφορίας φορτηγών αυτοκινήτων δημοσίας χρήσεως, κατ’ εφαρμογήν των ανωτέρω διατάξεων, εις τους εκ Ζαΐρ Έλληνας πρόσφυγας, δέον να υποβάλωνται υπό τούτων τα κατωτέρω δικαιολογητικά: α)Βεβαίωσις του οικείου εκ Ζαΐρ Ελληνικού Προξενείου εις την περιοχήν του οποίου κατώκει ο αυτών, θεωρημένη παρά του Υπουργείου των Εξωτερικών, εξ ης να προκύπτη ότι ούτος: 1)Είναι Έλλην υπήκοος. 2)Ήτο εγκατεστημένος εις Ζαΐρ προ της 20.78.1976. 3)Έχει εγκαταλείψει οριστικώς την ως άνω Χώραν. 4)Είχε ως κύριον επάγγελμα, κατά την διάρκειαν της παραμονής του εις Ζαΐρ το του μεταφορέως. 5)Ήτο κύριος και κάτοχος ημίσεος τουλάχιστον φορτηγού αυτοκινήτου δημοσίας χρήσεως. β)Υπέυθυνος δήλωσις κατά το ν.δ. 105/69 δι’ ης να δηλούται ότι: 1)Δεν μετείχε ούτε μετέχει εις μεταφορικήν επιχείρησιν συσταθείσαν κατά τας προϊσχυσάσας του ν. 383/76, διατάξεις. 2)Δεν έχει τύχει εν Ελλάδι Κρατικής παραχωρήσεως δια την κυκλοφορίαν αυτοκινήτου δημοσίας χρήσεως οιασδήποτε κατηγορίας και 3)Δεν ασκεί οιοδήποτε επάγγελμα, πλην ενδεχομένως το του οδηγού αυτοκινήτων. Η προϋπόθεσις αύτη δέον να συντρέχη κατά τον χρόνον χορηγήσεως της αδείας κυκλοφορίας του αυτοκινήτου. γ)Πιστοποιητικόν του οικείου Στρατολογικού Γραφείου εξ ου να προκύπτη ότι δεν έχει καταδικασθή επί ανυποταξία ή λιποταξία. 2.Αρμοδία Υπηρεσία δια την κατά τα ανωτέρω χορήγησιν αδειών κυκλοφορίας φορτηγών αυτοκινήτων δημοσίας χρήσεως είναι η Υπηρεσία Συγκοινωνιών της Νομαρχίας εις την περιοχήν της οποίας κατοικεί ο αιτών. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 